Hr Paul Kunimägi
Kaitseministeerium
Sakala 1
15094 Tallinn
		Teie 25.09.2024 pöördumine 	
			
		Meie 18.10.2024 nr KV-4.1-3.1/24/19018-2	

OÜ Utilitas Wind hoonestusloa taotlusele arvamuse küsimine (Saare 1 ala)	

Austatud hr Kunimägi	

Tarbijakaitse ja Tehnilise Järelevalve Amet on esitanud Kaitseministeeriumile seisukoha avaldamiseks hoonestusloa taotluse avamere tuulepargi (Saare 1 ala) ehitamiseks ja käitamiseks Eesti mereala planeeringuga (Eesti MAP) kehtestatud tuuleenergeetika innovatsioonialale Saaremaast ligikaudu 60 km läänes (allpool kaardil roheline). Kavandatava tuulepargi koguvõimsus on kuni 1200 MW ja selles on kuni 48 tuulikut.
Vastavalt esitatud taotlustele meretuulikute kõrgused võivad ulatuda 400 meetrini, vahemaa meretuulikute vahel ca 1,5 km.
Kaitsevägi on 15.12.2023 kirjas nr KV-4.1-3.1/23/22369-2 esitanud sarnaste hoonestuslubade kohta arvamuse, et avamere tuulepargi (Saare 1 ala) ehitamiseks ja käitamiseks Eesti mereala planeeringuga (Eesti MAP) kehtestatud tuuleenergeetika innovatsioonialale Saaremaast ligikaudu 60 km läänes paikneb väljaspool kaitseministri 26.06.2015 määruse nr 16 § 6¹ lõikes (2) ja lõikes (3) kehtivat elektrituuliku ehituskeeluala. Planeeritavad kuni 400 meetri kõrgused tuulikud ei mõjuta õhuseire radareid ning antud innovatsiooniala jääb kaldaradarite katmikalast välja. Tulevikus passiivsete sensorite ja võimalike veealuste seiresüsteemide osas tuleb mõjusid uurima hakata.
Kaitseväe hinnangul avamere tuulepargi (Saare 1 ala) ehitamiseks ja käitamiseks Eesti mereala planeeringuga (Eesti MAP) kehtestatud tuuleenergeetika innovatsioonialale Saaremaast ligikaudu 60 km läänes paikneb väljaspool kaitseministri 26.06.2015 määruse nr 16 § 6¹ lõikes (2) ja lõikes (3) kehtivat elektrituuliku ehituskeeluala. Tulevikus passiivsete sensorite ja võimalike veealuste seiresüsteemide osas mõjude uuring on käimas ja esmased tulemused võiksid selguda 2025 aasta esimeses kvartalis.

Lugupidamisega	

[ allkirjastatud digitaalselt ]

Veikko Kannel	
Kolonel	
Kaitseväe peastaabi analüüsi- ja planeerimisosakonna ülem	

		

Peeter Subbi 717 1520
peeter.subbi@mil.ee